现行盲文

现行盲文是一种用来拼写汉语普通言话个盲文，勒拉1953年由中华人民共和国教育部颁布推行。

现行盲文是表音文字。普通言话个每个音节拿一到三个盲符组成，分别表示声母、韵母搭声调。字母（声母搭单元音韵母）个符号选择基于汉语拼音对应个盲文个拉丁字母表示法。

 拼写规则 

声母、韵母、声调依次拼起来好组成音节。当中，声母zh、ch、sh、r、z、c、s箇些好自家组成音节；所有韵母侪可以自家组成音节。

写个辰光，词语作为单位，词语搭词语当中会得空出一格。

原则浪弗标声调，除脱部分情况，譬如：
 词语中，前头一個字是自成音节个声母（zh、ch、sh、r、z、c、s），后头一個字呒没声母个辰光，前头一个字必须标声调，比方讲「物（⠱⠂⠥）」。
 生辟个词语或者成语。
 古汉语实词。
 文章里向头一趟出现个专有名词（除脱邪气普通个）。
 勒拉区别同声同韵词语（同调或者弗同调）个辰光。
 单音节词一般应该标声调，除脱经常使用个。
 双音节词或者多音节词需要标声调个辰光首先考虑头一個字；必要个辰光也可以勒拉其他字浪向标声调。

外部链接
Omniglot: Braille for Chinese 
学点盲文
Braille at the Dongli Disabled Persons' Federation 

Category:盲文
Category:汉语